ai4bharat/Pralekha huggingface dataset:
માહિતી અને પ્રસારણ મંત્રાલય
સરકારે ખાનગી ટેલિવિઝન ચેનલોને ઓનલાઇન ગેમિંગ અને ફેન્ટસી સ્પોર્ટ્સ સાથે સંબંધિત જાહેરાતોમાં એએસસીઆઈની માર્ગદર્શિકાનું પાલન કરવા જણાવ્યું
આ પ્રકારની તમામ જાહેરાતોમાં ચેતવણીનો સંદેશ હોવો જોઈએ
માહિતી અને પ્રસારણ મંત્રાલયે ઓનલાઇન ગેમિંગ, ફેન્ટસી સ્પોર્ટ્સ વગેરે સાથે સંબંધિત જાહેરાતો માટે એડવર્ટાઇઝિંગ સ્ટાન્ડર્ડ્ઝ કાઉન્સિલ ઓફ ઇન્ડિયા એ માર્ગદર્શિકા જાહેર કર્યા પછી તમામ ખાનગી ટેલિવિઝન પ્રસારકોને એનું પાલન કરવા સૂચનો જાહેર કર્યા છે. મંત્રાલયે એમાં સલાહ આપી છે કે, જાહેરાતો કાયદા કે ધારાથી પ્રતિબંધિત કોઈ પણ પ્રવૃત્તિને પ્રોત્સાહન આપવું ન જોઈએ.
આ સૂચનોમાં જણાવવામાં આવ્યું હતું કે "માહિતી અને પ્રસારણ મંત્રાલયના ધ્યાનમાં આ વાત આવી છે કે, ઓનલાઇન ગેમિંગ, ફેન્ટસી સ્પોર્ટ્સ વગેરે પર મોટી સંખ્યામાં જાહેરાતો ટેલિવિઝન પર પ્રસારિત થાય છે. આ પ્રકારની જાહેરાતો ગેરમાર્ગે દોરતી હોય એવું જણાય છે, ગ્રાહકોને એની સાથે સંકળાયેલા નાણાકીય અને અન્ય જોખમો ઉચિત રીતે જણાવતા નથી. આ જાહેરાતોમાં કેબલ ટેલિવિઝન નેટવર્ક્સ  ધારા, 1995 અને ગ્રાહક સુરક્ષા ધારા, 2019ની એડવર્ટાઇઝિંગ આચારસંહિતાનું કડકપણે પાલન થતું નથી.”
આ એડવાઇઝરી ઉપભોક્તા મંત્રાલય, એએસસીઆઈ, ન્યૂઝ બ્રોડકાસ્ટર્સ એસોસિએશન, ઇન્ડિયન બ્રોડકાસ્ટિંગ ફાઉન્ડેશન, ઓલ ઇન્ડિયા ગેમિંગ ફેડરેશન, ફેડરેશન ઓફ ઇન્ડિયન ફેન્ટસી સ્પોર્ટ્સ તથા ઓનલાઇન રમી ફેડરેશનના પ્રતિનિધિઓ તથા માહિતી અને પ્રસારણ મંત્રાલયના અધિકારો વચ્ચે ચર્ચાવિચારણા પછી બહાર પાડવામાં આવી છે.
એએસસીઆઈની આચારસંહિતાનું પાલન કરવા એ જરૂરી છે કે, આ પ્રકારની દરેક ગેમિંગ જાહેરાતમાં નીચેના અસ્વીકરણ હોવા જોઈએઃ 'આ ગેમમાં નાણાકીય જોખમ સંકળાયેલું છે અને એની લત પડી શકે છે. કૃપા કરીને જવાબદારી સાથે અને તમારા પોતાના જોખમે રમો.’ આ પ્રકારનું અસ્વીકરણ જાહેરાતની ઓછામાં ઓછા 20 ટકા જગ્યા રોકવું જોઈએ. માર્ગદર્શિકામાં એવું પણ જણાવવામાં આવ્યું છે કે, ગેમિંગ જાહેરાતોમાં 18 વર્ષથી ઓછી વય ધરાવતી વ્યક્તિને વાસ્તવિક નાણાં જીતવા માટે ઓનલાઇન ગેમિંગની ગેમ રમવામાં સંકળાયેલી વ્યક્તિ તરીકે નહીં દર્શાવી નહીં શકાય અથવા આ જાહેરાતો એવું સૂચન નહીં શકે કે, આ પ્રકારનાં એટલે 18 વર્ષથી ઓછી વય ધરાવતા યુઝર આ ગેમ્સ રમી શકે છે. જાહેરાતોમાં એવું પણ સૂચવી નહીં શકાય કે, ઓનલાઇન ગેમિંગ આવક ઊભી કરવાનો વૈકલ્પિક સ્ત્રોત છે. વળી એમાં આ પ્રકારની ગેમ્સ રમતી કોઈ વ્યક્તિ અન્ય વ્યક્તિઓથી વધારે સફળ છે એવું પણ દર્શાવી નહીં શકાય.
એડવર્ટાઇઝિંગ સ્ટાન્ડર્ડ્ઝ કાઉન્સિલ ઓફ ઇન્ડિયાની સ્થાપના વર્ષ 1985માં મુંબઈમાં ભારતમાં જાહેરાત ઉદ્યોગના સ્વનિયમનકારક સ્વૈચ્છિક સંસ્થા તરીકે થઈ છે. સંસ્થા એ સુનિશ્ચિત કરવા ઇચ્છે છે કે, જાહેરાતોમાં સ્વનિયમન માટે એની આચારસંહિતાનું પાલન થાય. કેબલ ટેલિવિઝન નેટવર્ક્સ  ધારા, 1995 અંતર્ગત ટેલિવિઝન નેટવર્કો માટે એએસસીઆઈએ બનાવેલી જાહેરાતની આચારસંહિતાનું પાલન કરવું ફરજિયાત છે.
PIB Mum/MD
(Visitor Counter : 225
આંકડાશાસ્ત્ર અને કાર્યક્રમ અમલીકરણ મંત્રાલય
ASI 2021-22 રિટર્નના સ્વ-સંકલનની પ્રક્રિયાને સમજવા 28મી માર્ચે ઓઢવ ઇન્ડસ્ટ્રીઝ એસોસિએશનની ઓફિસ ખાતે કેમ્પનું આયોજન
પ્રાદેશિક કાર્યાલય, અમદાવાદ શ્રી એસ કે ભાણાવત, DDG અને પ્રાદેશિક વડાના સક્ષમ માર્ગદર્શન હેઠળ ઓઢવ ઇન્ડસ્ટ્રીઝ એસોસિએશનના સહયોગથી અમદાવાદમાં ઔદ્યોગિક એકમો/ઉદ્યોગ સાહસિકો માટે 28મી માર્ચ 2023ના રોજ બપોરે 03:00 વાગ્યે ઓઢવ ઇન્ડસ્ટ્રીઝ એસોસિએશનની ઓફિસ ખાતે કેમ્પનું આયોજન કરી રહ્યું છે. આ સત્રનો ઉદ્દેશ્ય ASI 2021-22 રિટર્નના સ્વ-સંકલનની પ્રક્રિયાને સમજવા માટે ઔદ્યોગિક એકમો/ઉદ્યોગ સાહસિકોમાં જાગૃતિ લાવવાનો છે, જે આ કાર્યાલય દ્વારા જાન્યુઆરી 2023 મહિનામાં જાગરૂકતા બનાવવા માટે આયોજિત જાગરૂકતા કોન્ફરન્સને ચાલુ રાખીને ASI ના આયોજન કરવામાં આવ્યું છે. ASI 2021-22 માટે રિટર્ન ભરવા માટે પસંદ કરાયેલ મેન્યુફેક્ચરિંગ સેક્ટરના ફેક્ટરીઓના પ્રતિનિધિઓ ASI 2021-22 રિટર્ન સમયસર ભરવા માટે હાજર રહી શકે છે.
ભારત સરકારના આંકડા અને કાર્યક્રમ અમલીકરણ મંત્રાલય હેઠળનું રાષ્ટ્રીય આંકડાકીય કાર્યાલય  1950થી ભારતમાં વિવિધ સર્વેક્ષણો હાથ ધરે છે. વાર્ષિક સર્વેક્ષણ ઓફ ઇન્ડસ્ટ્રીઝ  એ ભારતમાં ઔદ્યોગિક આંકડાઓનો મુખ્ય સ્ત્રોત છે. કલેક્શન ઓફ સ્ટેટિસ્ટિક્સ  એક્ટ, 2008ની વૈધાનિક જોગવાઈઓ અને 2011માં ત્યાં ઘડવામાં આવેલા નિયમો હેઠળ દર વર્ષે સર્વે કરવામાં આવે છે, સિવાય કે જમ્મુ અને કાશ્મીર રાજ્યમાં જ્યાં તે કલેક્શન ઑફ સ્ટેટિસ્ટિક્સ એક્ટ હેઠળ હાથ ધરવામાં આવે છે., 2010 અને 2012માં ત્યાંના નિયમો ઘડવામાં આવ્યા હતા.
આ સર્વે દ્વારા એકત્રિત કરવામાં આવેલી માહિતીનો ઉપયોગ આંકડાકીય હેતુઓ માટે થાય છે; ગ્રોસ ડોમેસ્ટિક પ્રોડક્ટમાં ઔદ્યોગિક ક્ષેત્રના યોગદાનનો અંદાજ કાઢવા અને ઔદ્યોગિક વિકાસ માટેની નીતિઓ ઘડવામાં સરકારને મદદ કરવી.
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 103
પ્રધાનમંત્રીનું કાર્યાલય
પ્રધાનમંત્રીએ શ્રી ડી પ્રકાશ રાવના નિધન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શ્રી ડી પ્રકાશ રાવના નિધન પર શોક વ્યક્ત કર્યો છે.
એક ટ્વીટમાં પ્રધાનમંત્રીએ કહ્યું, “શ્રી ડી પ્રકાશ રાવના નિધનથી દુઃખ થયું છે. તેમના ઉત્તમ કાર્યો લોકોને પ્રેરણા આપતા રહેશે. તેમણે શિક્ષણને સશક્તિકરણના એક મહત્વપૂર્ણ માધ્યમ તરીકે જોયું. કેટલાક વર્ષો પહેલા કટકમાં તેમની સાથેની મારી મુલાકાતને હું યાદ કરું છું. તેમના પરિવાર અને પ્રશંસકો પ્રત્યે સંવેદના. ઓમ શાંતિ "
SD/GP
(
આવાસ અને ગરીબી ઉન્મૂલન મંત્રાલય
MoHUA અને MoRએ પ્રોજેક્ટ સ્માર્ટ માટે JICA સાથે સંયુક્ત રીતે એમઓયુ પર હસ્તાક્ષર કર્યા
આવાસ અને શહેરી બાબતોના મંત્રાલય  અને રેલવે મંત્રાલયે સંયુક્ત રીતે જાપાન ઇન્ટરનેશનલ કો-ઓપરેશન એજન્સી  સાથે ‘મુંબઈ-અમદાવાદ હાઈ સ્પીડ રેલ સાથે સ્ટેશન વિસ્તાર વિકાસ’  માટે એક એમઓયુ પર હસ્તાક્ષર કર્યા. પ્રોજેક્ટ-સ્માર્ટ મુંબઈ-અમદાવાદ હાઈ સ્પીડ રેલ્વે  સ્ટેશનોની આસપાસના વિસ્તારોને વિકસાવવા માટે પ્રવાસીઓ અને અન્ય હિસ્સેદારોની સુલભતા અને સગવડતા વધારવા અને સ્ટેશન વિસ્તારોની આસપાસના વિસ્તારમાં આર્થિક પ્રવૃત્તિઓને પ્રોત્સાહન આપવા માટે પરિકલ્પના કરે છે. આ પ્રોજેક્ટ રાજ્ય સરકારો, મ્યુનિસિપલ કોર્પોરેશનો અને શહેરી વિકાસ સત્તામંડળોની MAHSR સ્ટેશનોની આસપાસના વિસ્તારોની યોજના, વિકાસ અને વ્યવસ્થાપન કરવા માટે સંસ્થાકીય ક્ષમતાને સરળ અને વધારશે. ચાર હાઇ સ્પીડ રેલ સ્ટેશનો- રૂટમાં 12 સ્ટેશનોમાંથી, સાબરમતી, ગુજરાતમાં સુરત અને મહારાષ્ટ્રમાં વિરાર અને થાણે માટે એમઓયુ પર હસ્તાક્ષર કરવામાં આવ્યા હતા;. સુરત, વિરાર અને થાણે ગ્રીન ફિલ્ડ છે જ્યારે સાબરમતી બ્રાઉન ફિલ્ડ ડેવલપમેન્ટ છે.
MoHUA, ગુજરાત, મહારાષ્ટ્રની સરકારો અને JICA દ્વારા દિલ્હી, અમદાવાદ અને મુંબઈમાં પ્રોજેક્ટ-SMART માટે શ્રેણીબદ્ધ સેમિનાર અને ફિલ્ડ વિઝિટનું આયોજન કરવામાં આવી રહ્યું છે. 8મી મે, 2023ના રોજ નવી દિલ્હીના નિર્માણ ભવન ખાતે શ્રેણીના પ્રથમ સેમિનારનું આયોજન કરવામાં આવ્યું છે; જેમાં જાપાન એમ્બેસી, JICA HQ, JICA India Office, JICA નિષ્ણાતોની ટીમ, રેલ્વે મંત્રાલય, નેશનલ હાઇ સ્પીડ રેલ કોર્પોરેશન લિમિટેડ, MoHUA, TCPOના અધિકારીઓએ ચર્ચા કરી.
સેમિનારની ચર્ચાઓ સાબરમતી, સુરત, વિરાર અને થાણે એચએસઆર સ્ટેશનો અને મોડેલ હેન્ડબુક માટે 'સ્ટેશન એરિયા ડેવલપમેન્ટ પ્લાન્સ' તૈયાર કરવામાં ફાળો આપશે, જેમાં જાપાન, ભારત અને અન્ય દેશોમાં ટ્રાન્ઝિટ ઓરિએન્ટેડ ડેવલપમેન્ટ  અને સ્ટેશન વિસ્તાર વિકાસ માટે અપનાવવામાં આવેલા અનુભવો અને પદ્ધતિઓનો સમાવેશ થાય છે.
YP/GP/JD
(Visitor Counter : 150
પ્રધાનમંત્રીનું કાર્યાલય
પીએમએ ભારતીય બોક્સર મોહમ્મદ હુસામુદ્દીનને પુરૂષોની 57 કિગ્રા સ્પર્ધામાં બ્રોન્ઝ મેડલ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ભારતીય બોક્સર મોહમ્મદ હુસામુદ્દીનને બર્મિંગહામ CWG 2022માં પુરુષોની 57 કિગ્રા સ્પર્ધામાં બ્રોન્ઝ મેડલ જીતવા બદલ અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
"મોહમ્મદ હુસામુદ્દીન એક ઉત્તમ બોક્સર છે જેણે રમતગમતની ઘણી ઇવેન્ટ્સમાં સફળતા મેળવી છે. અદ્ભુત તકનીકો અને સ્થિતિસ્થાપકતાની ભાવનાથી સંચાલિત, આ તેજસ્વી એથ્લેટે બર્મિંગહામ ખાતે પુરુષોની 57 કિગ્રા સ્પર્ધામાં બ્રોન્ઝ મેડલ જીત્યો. તેને અભિનંદન. હું તેને ખૂબ ખૂબ શુભેચ્છા પાઠવું છું. #Cheer4India"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રેલવે મંત્રાલય
કોવિડ-19ના કારણે ભારતીય રેલવે દ્વારા તમામ ટ્રેન સેવાઓ રદ કરવામાં આવી
- કોવિડ-19ના પ્રસારને રોકવા માટે લેવામાં આવતા વિવિધ પગલાંને આગળ વધારતા, ભારતીય રેલવે દ્વારા પ્રીમિયમ ટ્રેનો, મેઇલ / એક્સપ્રેસ ટ્રેનો, મુસાફર ટ્રેનો, ઉપનગરીય ટ્રેનો, કોલકાતા મેટ્રો રેલ, કોંકણ રેલવે વગેરે સહિત તમામ મુસાફર ટ્રેનોની સેવા 31.03.2020ના રોજ 2400 કલાક સુધી રદ કરવાનો નિર્ણય લેવામાં આવ્યો છે. જોકે, ઉપનગરીય ટ્રેનોની તદ્દન લઘુતમ સ્તરની સેવાઓ અને કોલકાતા મેટ્રો રેલ 22.03.2020 ના રોજ 2400 કલાક સુધી ચાલુ રહેશે.
- 22.03.2020 ના રોજ 0400 કલાક પહેલાં જે ટ્રેનો તેમની નિયમિત મુસાફરી માટે નીકળી ચૂકી હોય તે પોતાના ગંતવ્ય સ્ટેશન સુધી દોડી શકશે. જે લોકો મુસાફરી માટે નીકળી ચૂક્યા હોય તેમના માટે પ્રવાસ દરમિયાન અને ગંતવ્ય સ્થળે પૂરતા પ્રમાણમાં વ્યવસ્થા કરવામાં આવી છે.
- દેશના વિવિધ ભાગોમાં જરૂરી ચીજવસ્તુઓનો પૂરવઠો પૂરતા પ્રમાણમાં મળી રહે તે સુનિશ્ચિત કરવા માટે માલવાહક ટ્રેનોની સેવાઓ યથાવત રહેશે.
- મુસાફરોની અનુકૂળતાને ધ્યાનમાં રાખીને, રદ કરવામાં આવેલી તમામ ટ્રેનો માટે સંપૂર્ણ રિફંડ ચૂકવવામાં આવશે જે 21.06.2020 સુધીમાં લઇ શકાશે. રદ કરવામાં આવેલી ટ્રેનોના કારણે અસરગ્રસ્ત મુસાફરોને કોઇપણ ઝંઝટ વગર રિફંડ મળી જાય તે માટે પૂરતી વ્યવસ્થા કરવામાં આવી છે.
RP
(Visitor Counter : 147
પ્રધાનમંત્રીનું કાર્યાલય
પ્રધાનમંત્રીએ ઘરેલું ગેસ કિંમત નિર્ધારણ માર્ગદર્શિકામાં સુધારો કરવાના કેબિનેટના નિર્ણયને વધાવ્યો
પ્રધાનમંત્રીએ ભારતમાં ગેસના ભાવ પર આંતરરાષ્ટ્રીય ગેસના ભાવમાં વધારાની અસરને ઘટાડીને ગ્રાહકોના હિતનું રક્ષણ કરવાના કેબિનેટના નિર્ણયને વધાવ્યો છે.
કેન્દ્રીય પેટ્રોલિયમ અને કુદરતી ગેસ મંત્રી શ્રી હરદીપ સિંહ પુરી દ્વારા કરવામાં આવેલ ટ્વીટ શેર કરતા, પ્રધાનમંત્રીએ ટ્વીટ કર્યું;
“સંશોધિત ઘરેલું ગેસના ભાવો સંબંધિત કેબિનેટના નિર્ણયથી ગ્રાહકો માટે ઘણા ફાયદા છે. આ ક્ષેત્ર માટે સકારાત્મક વિકાસ છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ભાઇ બીજના અવસર પર દેશવાસીઓને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ભાઇ બીજના પાવન અવસર પર દેશવાસીઓને શુભેચ્છાઓ પાઠવી હતી. આ તહેવાર ભાઇ-બહેનના સંબંધોને ગાઢ બનાવે છે.
RP
(Visitor Counter : 81
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
ભારતનું એક્ટિવ કેસલોડ ઘટીને 7,98,656; 73 દિવસ પછીનો 8 લાખ થી નીચે
છેલ્લા 24 કલાકમાં ભારતમાં 62,480 નવા કેસ નોંધાયા છે
દેશમાં અત્યાર સુધીમાં કુલ 2,85,80,647 દર્દી સાજા થયા
છેલ્લા 24 કલાકમાં 88,977 દર્દીઓ સાજા થયા
સતત 36માં દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
સાજા થવાનો દર વધીને 96.03% થયો
સાપ્તાહિક પોઝિટિવિટી રેટ ઘટીને 5% કરતા ઓછો થઈ ગયો છે, હાલમાં 3.80%
દૈનિક પોઝિટિવીટી રેટ સતત 11મા દિવસે 5 ટકા થી ઓછો 3.24%એ પહોંચ્યો
તપાસની ક્ષમતામાં વધારો – અત્યાર સુધી કુલ 38.71 કરોડની તપાસ કરવામાં આવી
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 26.89 કરોડ લોકોને રસી આપવામાં આવી
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ ઑસ્ટ્રેલિયન વેપાર અને પર્યટન મંત્રી ડોન ફેરેલ દ્વારા શેર કરાયેલ એક કિસ્સો ટ્વીટ કર્યો
પ્રધાનમંત્રી શ્રી નરેન્દ્ર મોદીએ ભારત અને ઓસ્ટ્રેલિયા વચ્ચેના સમૃદ્ધ સાંસ્કૃતિક જોડાણ વિશે એક થ્રેડ ટ્વીટ કર્યું. ઓસ્ટ્રેલિયન વ્યાપાર અને પર્યટન મંત્રી ડોન ફેરેલ દ્વારા મુલાકાતે આવેલા ઓસ્ટ્રેલિયન પ્રધાનમંત્રીના સન્માનમાં લંચ દરમિયાન આ કિસ્સો શેર કરવામાં આવ્યો હતો.
પ્રધાનમંત્રીએ ટ્વીટ કર્યું:
"મારા મિત્ર PM @AlboMP ના માનમાં બપોરના ભોજન દરમિયાન, ઑસ્ટ્રેલિયન વેપાર અને પર્યટન મંત્રી ડોન ફેરેલએ કંઈક રસપ્રદ શેર કર્યું હતું...તેમને ગ્રેડ 1માં એક શ્રીમતી એબર્ટ દ્વારા શીખવવામાં આવ્યું હતું જેણે તેમના જીવન પર ઊંડી અસર છોડી હતી અને તેમના શિક્ષણના પાયા માટે તેણીને શ્રેય આપે છે.
શ્રીમતી એબર્ટ, તેમના પતિ અને તેમની પુત્રી લિયોની, 1950ના દાયકામાં ભારતમાં ગોવાથી એડિલેડમાં સ્થળાંતર કરી અને ઓસ્ટ્રેલિયાના એડિલેડમાં એક શાળામાં ભણાવવાનું શરૂ કર્યું. તેમની પુત્રી લિયોની સાઉથ ઓસ્ટ્રેલિયન ઇન્સ્ટિટ્યૂટ ઑફ ટીચર્સનાં પ્રમુખ બન્યાં.
મને આ કિસ્સો સાંભળીને આનંદ થયો, જે ભારત અને ઓસ્ટ્રેલિયા વચ્ચેના સમૃદ્ધ સાંસ્કૃતિક જોડાણને રેખાંકિત કરે છે. જ્યારે કોઈ વ્યક્તિ તેના શિક્ષકનો પ્રેમપૂર્વક ઉલ્લેખ કરે છે ત્યારે તે સાંભળવું પણ એટલું જ આનંદદાયક છે."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ લેબનાનના બેરૂત શહેરમાં થયેલ મોટા વિસ્ફોટથી આઘાત વ્યક્ત કર્યો
પ્રધાનમંત્રી શ્રી નરેન્દ્ર મોદીએ લેબનાનના બેરૂત શહેરમાં થયેલા મોટા વિસ્ફોટથી આઘાત અને દુ:ખની લાગણી વ્યક્ત કરી છે.
પ્રધાનમંત્રીએ કહ્યું, “બેરૂત શહેરમાં થયેલા મોટા વિસ્ફોટથી થયેલ જાનમાલના નુકસાનથી આઘાત અને દુ:ખ થયું. અમારી સંવેદના અને પ્રાર્થના શોકગ્રસ્ત પરિવારો અને ઘાયલો સાથે છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ પંજાબના હોશિયારપુરમાં થયેલા અકસ્માતમાં જાનહાનિ પર શોક વ્યક્ત કર્યો
PMNRF તરફથી એક્સ-ગ્રેશિયા મંજૂર કર્યા
પ્રધાનમંત્રી શ્રી નરેન્દ્ર મોદીએ પંજાબના હોશિયારપુરમાં થયેલા અકસ્માતમાં થયેલી જાનહાનિ પર ઊંડો શોક વ્યક્ત કર્યો હતો. શ્રી મોદીએ પંજાબના હોશિયારપુરમાં અકસ્માતનો ભોગ બનેલા લોકો માટે પ્રધાનમંત્રી રાષ્ટ્રીય રાહત ભંડોળ  માંથી એક્સ-ગ્રેશિયાને મંજૂરી આપી છે.
પ્રધાનમંત્રી કાર્યાલયે ટ્વીટ કર્યું;
“પંજાબના હોશિયારપુરમાં થયેલા અકસ્માતને કારણે થયેલા જાનહાનિ પર શોક વ્યક્ત કરતા PM @narendramodiએ PMNRF તરફથી દરેક મૃતકના નજીકના સંબંધીઓને રૂ.2 લાખ અને ઘાયલોને રૂ. 50,000ની એક્સ ગ્રેશિયા મંજૂર કર્યા છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
રાષ્ટ્રીય હેલ્પલાઈન નંબરોના પ્રચાર અંગે સલાહ
માહિતી અને પ્રસારણ મંત્રાલય દ્વારા તમામ ખાનગી ટીવી ચેનલોને નીચે ઉલ્લેખિત ચાર રાષ્ટ્રીય સ્તરના હેલ્પલાઇન નંબરો વિશે લોકોમાં ટીકર દ્વારા અથવા ખાસ કરીને પ્રાઇમ ટાઇમ સહિતના યોગ્ય સમય અંતરાલે તેમને ઠીક લાગે તે પ્રકારે જાગૃતિ ફેલાવવા માટે સલાહ આપવામાં આવે છે.
|
|
1075
|
|
આરોગ્ય અને પરિવાર કલ્યાણ મંત્રાલયનો રાષ્ટ્રીય હેલ્પલાઇન નંબર
|
|
1098
|
|
મહિલા અને બાળ વિકાસ મંત્રાલયનો ચાઇલ્ડ હેલ્પલાઇન નંબર
|
|
14567
|
|
સામાજિક ન્યાય અને અધિકારિતા મંત્રાલય નો વરિષ્ઠ નાગરિકો માટેનો હેલ્પલાઇન નંબર
|
|
08046110007
|
|
મનોચિકિત્સકીય સહાયતા માટે NIMHANSનો હેલ્પલાઇ નંબર
નાગરિકોના લાભાર્થે રાષ્ટ્રીય હેલ્પલાઇન નંબરો પણ તૈયાર કરવામાં આવ્યા છે અને સરકાર દ્વારા આ અંગે પ્રચાર કરવામાં આવ્યો છે.
છેલ્લા કેટલાક મહિનામાં, સરકારે પ્રિન્ટ, ટીવી, રેડિયો, સોશિયલ મીડિયા વગેરે જેવા વિવિધ સાધન સંસાધનો અને મીડિયા પ્લેટફોર્મના માધ્યમથી ત્રણ મહત્વપૂર્ણ મુદ્દા એટલે કે, કોવિડની સારવારનો પ્રોટોકોલ, કોવિડ સંબંધિત યોગ્ય આચરણ અને રસીકરણ અંગે લોકોમાં જાગૃતિ ફેલાવી છે.
મહામારી સામેના જંગમાં ખાનગી ટીવી ચેનલોએ લોકોમાં ઉપરોક્ત ત્રણ મુદ્દાઓ વિશે જાગૃતિ ફેલાવીને સરકારના પ્રયાસોમાં પૂરક મદદ કરવામાં મહત્વપૂર્ણ ભૂમિકા નિભાવી છે. આગળ પણ આ હેતુ માટે, ખાનગી ટીવી ચેનલોને નીચે ઉલ્લેખિત ચાર રાષ્ટ્રીય સ્તરના હેલ્પલાઇન નંબરો વિશે લોકોમાં ટીકર દ્વારા અથવા ખાસ કરીને પ્રાઇમ ટાઇમ સહિતના યોગ્ય સમય અંતરાલે તેમને ઠીક લાગે તે પ્રકારે જાગૃતિ ફેલાવવા માટે અનુરોધ કરવામાં આવે છે.
(SD/GP/JD
રસાયણ અને ખાતર મંત્રાલય
કોવિડ-19 લોકડાઉન છતાં ખેડૂતોની માગ પૂર્ણ કરવા ખાતરનું ઉત્પાદન અને પરિવહન યથાવત્
17 એપ્રિલનાં રોજ પ્લાન્ટ અને પોર્ટમાંથી ખાતરની સૌથી વધુ 41 રેક રવાના કરવામાં આવી, જે લોકડાઉન દરમિયાન કોઈ પણ દિવસમાં સૌથી વધુ છે
રાષ્ટ્રીય સ્તરે કોવિડ-19 લોકડાઉનને કારણે વાહનોની અવરજવર પર નિયંત્રણ હોવા છતાં ખાતર, રેલવે, રાજ્ય સરકારો અને બંદરોના સહિયારા પ્રયાસોને કારણે ખેડૂતોની માંગ પૂરી કરવા દેશમાં ખાતરનું ઉત્પાદન થઈ રહ્યું છે અને એનો પુરવઠો પહોંચાડવામાં આવી રહ્યો છે. 17.04.2020ને શુક્રવારે ફર્ટિલાઇઝરની 41 રેકને વિવિધ સ્થળો પર રવાના કરવામાં આવી હતી, જે લોકડાઉન દરમિયાન કોઈ પણ દિવસ દરમિયાન સૌથી વધુ હતી.
ગઈકાલે મોડી સાંજે એક ટ્વીટમાં આ પગલાં વિશે જાણકારી આપતા કેન્દ્રીય રસાયણ અને ખાતર મંત્રી શ્રી ડી વી સદાનંદ ગૌડાએ કહ્યું હતું કે, “અમે વાવેતર અગાઉ આપણા ખેડૂતોને ખાતરની ઉપલબ્ધતા સુનિશ્ચિત કરવા પ્રતિબદ્ધ છીએ.”
ગઈકાલે પ્લાન્ટ અને પોર્ટ પરથી 41 ફર્ટિલાઇઝર રેક રવાના થઈ હતી, જે લોકડાઉન દરમિયાન કોઈ પણ દિવસમાં સૌથી વધારે હતી.
આ રસાયણ અને ખાતર મંત્રાલયની આગામી ખરીફ સિઝનમાં ખેડૂતો માટે પર્યાપ્ત પ્રમાણમાં ખાતરની ઉપલબ્ધતા સુનિશ્ચિત કરવાની પ્રતિબદ્ધતાને સુસંગત છે, કારણ કે સામાન્ય સમયગાળાની જેમ હાલ ખાતરને વિવિધ સ્થલો પર પહોંચતું કરવાની કામગીરી ચાલુ છે.
કેન્દ્રીય રસાયણ અને ખાતર મંત્રી શ્રી ડી વી સદાનંદ ગૌડાએ એવું પણ જણાવ્યું છે કે, દેશમાં ખાતરીની કોઈ સમસ્યા નથી અને કોઈ પણ પ્રકારની ચિંતા કરવાની જરૂર નથી. તેમણે ઉમેર્યું હતું કે, રાજ્ય સરકારો ખાતરોનો પર્યાપ્ત જથ્થો ધરાવે છે. શ્રી ગૌડાએ વધુમાં કહ્યું હતું કે, “અમે રાજ્યોનાં કૃષિ મંત્રીઓ સાથે સંપર્કમાં છીએ.”
આવશ્યક ચીજવસ્તુઓનાં ધારા અંતર્ગત ભારત સરકારે દેશમાં ખાતરના પ્લાન્ટ ચાલુ રાખવાની મંજૂરી આપી છે, જેથી કૃષિ ક્ષેત્રને લોકડાઉનની અસર ન થાય.
GP/DS
(Visitor Counter : 190
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 188.65 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 17,801 થયું
સક્રિય કેસનું ભારણ હાલમાં 0.04% છે
સાજા થવાનો દર હાલમાં 98.74% નોંધાયો
છેલ્લા 24 કલાકમાં 2,496 દર્દીઓ સાજા થયા, કુલ વધીને 4,25,30,622
છેલ્લા 24 કલાકમાં ભારતમાં 3,377 નવા કેસ નોંધાયા
દૈનિક પોઝિટિવીટી દર 0.71% પહોંચ્યો
સાપ્તાહિક પોઝિટિવીટી દર હાલમાં 0.63% છે
કુલ 83.69 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,73,635 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 116
પ્રધાનમંત્રીનું કાર્યાલય
પ્રધાનમંત્રીએ પૂર્વ પ્રધાનમંત્રી શ્રીમતી ઈન્દિરા ગાંધીને તેમની પૂણ્યતિથિ નિમિત્તે શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રીમતી ઈન્દિરા ગાંધીને તેમની પૂણ્યતિથિ નિમિત્તે શ્રદ્ધાંજલિ અર્પણ કરી હતી.
પ્રધાનમંત્રીએ એક ટ્વીટમાં કહ્યું;
“ભારતના પૂર્વ પ્રધાનમંત્રી શ્રીમતી ઈન્દિરા ગાંધીજીને તેમની પૂણ્યતિથિ નિમિત્તે શ્રદ્ધાંજલિ અર્પણ કરૂં છું.”
SD/GP/JD
(
રસાયણ અને ખાતર મંત્રાલય
કટોકટીના સમયે સિપેટે નોંધપાત્ર રીતે સામુદાયિક રાહત કાર્ય હાથ ધર્યું
કોરોના વાયરસ મહામારી ફેલાવાના પગલે, ભારત સરકારના રસાયણ અને પેટ્રોકેમિકલ્સ મંત્રાલય, તથા રસાયણ અને ફર્ટિલાઈઝર મંત્રાલય હેઠલની સંસ્થા સેન્ટ્રલ ઈન્સ્ટિટ્યુટ ઑફ પ્લાસ્ટિક એન્જીન્યરીંગ એન્ડ ટેકનોલોજીએ વિવિધ રાજ્યોમાં આવેલાં તેનાં એકમો મારફતે સામુદાયિક કલ્યાણનાં ઉમદા કામો હાથ ધર્યાં છે.
આ ઝુંબેશના ભાગ તરીકે સિપેટના ગ્વાલિયર એકમે તેનુ કૌશલ્ય તાલિમ કેન્દ્ર જિલ્લા મેજીસ્ટ્રેટ / કલેક્ટરને સુપરત કર્યું છે અને ત્યાં સિપેટના સ્ટાફ તથા અધિકારીઓને સપ્તાહમાં સાતેય દિવસ અને 24 કલાક ફરજમાં જોડીને 72 પથારીના ક્વૉરન્ટાઈન સેન્ટરનુ નિર્માણ કરવાની કામગીરી કરી છે અને પેરામેડિકલ ટીમને સહયોગી સેવા પૂરી પાડી રહ્યું છે.
એ જ પ્રકારે સિપેટની ભુવનેશ્વર શાખાએ કોરોના વાયરસ સામેની લડત માટે સ્વૈચ્છિક ધોરણે માસ્ક, સેનેટાઈઝર્સ, ચેપ દૂર કરતાં ડિસઈનફેકટન્ટ તથા લોકોને પીવાના પાણીની બોટલો પૂરી પાડવા ઉપરાંત લોકોમાં જાગૃતિ અને સેનિટાઈઝેશન પૂરૂ પાડવાની કામગીરી હાથ ધરી છે. આ એકમે વિવિધ પ્રકારનાં ડેમોન્સ્ટ્રેશન પણ હાથ ધર્યાં છે.સિપેટના તમામ કર્મચારીઓએ સ્વેચ્છાએ પોતાના એક દિવસના પગારની રૂ. 18 લાખ ડજેટલી રકમ પીએમ કેર્સ ભંડોળને ફાળવી છે.
સિપેટની સંશોધન અને વિકાસ શાખા, સ્કૂલ ફોર એડવાન્સ્ડ રિસર્ચ ઈન પોલિમર્સ, ભૂવનેશ્વરે વિશ્વ આરોગ્ય સંસ્થાની માર્ગરેખાઓ મુજબ સેનિટાઈઝર્સ તૈયાર કર્યાં છે અને કોરોના વાયરસ સામે સુરક્ષા માટે તેનુ સલામતી તેમજ હાઉસ કિપીંગના સ્ટાફને વિતરણ કર્યું છે.
સિપેટ લખનૌએ આનંદા, નગર નિગમ નિધીને રૂ. 5 લાખનુ યોગદાન આપ્યું છે જેથી જરૂરિયાતમંદ લોકો અને શહેરમાં સ્થળાંતર કરીને આવેલા લોકોને અનાજ પૂરૂ પાડી શકાય.
GP/RP(Visitor Counter : 74
મંત્રીમંડળ
મંત્રીમંડળે જીઓલોજી અને ખનિજ સંસાધનોનાં ક્ષેત્રમાં સહકાર સ્થાપિત કરવા ભારત અને બોલિવિયા વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકે જીઓલોજી અને ખનિજ સંસાધનોનાં ક્ષેત્રમાં સહકાર સ્થાપિત કરવા પર ભારત અને બોલિવિયા વચ્ચે થયેલા સમજૂતી કરારને કાર્યોત્તર મંજૂરી આપી છે. આ એમઓયુ પર બોલિવિયામાં માર્ચ, 2019માં હસ્તાક્ષર થયા હતા.
અસર:
આ એમઓયુ ભારત અને બોલિવિયા વચ્ચે ખનિજ સંસાધનોનાં ક્ષેત્રમાં સહકાર સ્થાપિત કરવા માટે સંસ્થાગત વ્યવસ્થા પ્રદાન કરશે. આ સમજૂતી કરાર સંસાધનો પર માહિતીનાં આદાન-પ્રદાન માટે, કાયદા અને નીતિ, વિકાસલક્ષી વ્યૂહરચનાઓ પર અભિપ્રાયોનું આદાન-પ્રદાન કરવા સેમિનારોનું આયોજન કરવા, બંને દેશો વચ્ચે ટેકનોલોજીઓનું હસ્તાંતરણ કરવા માટે પ્રેરણા આપવા, મૂલ્ય સંવર્ધનને પ્રોત્સાહન આપવા સંસ્થાગત વ્યવસ્થા પ્રદાન કરશે, જે દસ્તાવેજીકરણ અને પ્રસાર વગેરે જેવી કામગીરીઓ હાથ ધરવા સક્ષમ બનાવશે.
NP/J.Khunt/GP/RP
(Visitor Counter : 153
PIB Headquarters
કોવિડ-19 અંગે PIBનું દૈનિક બુલેટિન
- 176.52 cr vaccine doses have been administered so far under Nationwide Vaccination Drive
- India's Active caseload currently stands at 1,48,359
- Active cases stand at 0.35%
- Recovery Rate currently at 98.46%
- 30,009 recoveries in the last 24 hours increases Total Recoveries to 4,22,19,896
- 14,148 new cases recorded in the last 24 hours
- Daily positivity rate 
- Weekly Positivity Rate 
- 76.35 cr Total Tests conducted so far; 11,55,147 tests conducted in the last 24 hours
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
નાણા મંત્રાલય
વીસ રાજ્યોને રૂ. 68,825 કરોડ એકત્રિત કરીને કાર્યમાં પ્રવૃત્ત કરવા મંજૂરી આપવામાં આવી
નાણાં મંત્રાલયના ખર્ચ વિભાગ દ્વારા આજે 20 રાજ્યોને મુક્ત બજારમાંથી ધિરાણ દ્વારા રૂપિયા 68,825 કરોડની વધારાની રકમ ઉભી કરવા માટે મંજૂરી આપવામાં આવી છે.
જે રાજ્યોએ GSTના અમલીકરણના કારણે ઉભી થયેલી નાણાંની અછતને પહોંચી વળવા માટે નાણાં મંત્રાલય દ્વારા સૂચવવામાં આવેલા બે વિકલ્પોમાંથી પ્રથમ વિકલ્પ પસંદ કર્યો હતો તેવા રાજ્યોને કુલ રાજ્ય ઘરેલુ ઉત્પાદ  ના 0.50%ના ધોરણે વધારાનું ધિરાણ લેવાની મંજૂરી આપવામાં આવી છે.
27 ઑગસ્ટ 2020ના રોજ યોજાયેલી GST પરિષદની બેઠકમાં આ બે વિકલ્પો રજૂ કરવામાં આવ્યા હતા અને ત્યારબાદ 29 ઑગસ્ટ 2020ના રોજ રાજ્યોને આ બાબતે જાણ કરવામાં આવી હતી. વીસ રાજ્યોએ વિકલ્પ -1ને પ્રાધાન્યતા આપી હતી. આ રાજ્યોમાં આંધ્રપ્રદેશ, અરુણાચલ પ્રદેશ, આસામ, બિહાર, ગોવા, ગુજરાત, હરિયાણા, હિમાચલ પ્રદેશ, કર્ણાટક, મધ્યપ્રદેશ, મહારાષ્ટ્ર, મણીપુર, મેઘાલય, મિઝોરમ, નાગાલેન્ડ, ઓડિશા, સિક્કિમ, ત્રિપુરા, ઉત્તરપ્રદેશ અને ઉત્તરાખંડ છે. આઠ રાજ્યોએ હજુ કોઇપણ વિકલ્પ પસંદ કરવાનો બાકી છે.
જે રાજ્યોએ વિકલ્પ -1 પસંદ કર્યો છે તેમને આપવામાં આવેલી સુવિધાઓ નીચે મુજબની બાબત સામેલ છે:
- આવકમાં થયેલા ઘટાડા જેટલી રકમનું ડેબ્ટ ઇશ્યુ દ્વારા ધિરાણ લેવા માટે નાણાં મંત્રાલયના સંકલન દ્વારા વિશેષ ધિરાણ લેવાનો અવકાશ.
- કોવિડ મહામારીને ધ્યાનમાં રાખતા સુધારાની શરતોમાંથી મુક્તિ આપીને ભારત સરકાર દ્વારા આપવામાં આવેલી વધારાના GSDPના 2% ધિરાણની મંજૂરીમાંથી, 0.5%ના અંતિમ હપતાનું ધિરાણ લેવાની મંજૂરી આપવામાં આવી છે.
ખર્ચ વિભાગે 17 મે 2020ના રોજ રાજ્યોને GSDPના 2% સુધી વધારાનું ધિરાણ લેવાની મર્યાદા પૂરી પાડી હતી. 2%ની આ મર્યાદાનો અંતિમ 0.5%નો અંતિમ હપતો ભારત સરકાર દ્વારા રજૂ કરવામાં આવેલા ચાર સુધારામાંથી ઓછામાં ઓછા ત્રણ સુધારા કરવા સાથે સાંકળવામાં આવ્યો હતો. જોકે, જે રાજ્યોએ વિકલ્પ- 1 પસંદ કર્યો હોય તેમના માટે, GSTના અમલીકરણના કારણે આવકમાં થયેલા ઘટાડાને પહોંચી વળવા માટે, GSDPના 0.5%નો અંતિમ હપતો મેળવવા માટે સુધારા કરવાની શરત પૂર્ણ કરવામાંથી મુક્તિ આપવામાં આવી હતી. આમ, જે રાજ્યોએ વિકલ્પ- 1 પસંદ કર્યો છે, તેઓ મુક્ત બજારમાંથી ધિરાણ મારફતે રૂ. 68,825 કરોડની રકમ ઉભી કરવા માટે યોગ્યતા ધરાવે છે. વિશેષ ધિરાણ અવકાશ માટેના પગલાં અલગથી લેવામાં આવ્યા છે.
રાજ્ય અનુસાર વિગતો નીચે પ્રમાણે છે:
|
|
અનુક્રમ નંબર
|
|
રાજ્ય
|
|
13.10.2020ના રોજ મંજૂરી વધારાનું ધિરાણ લેવાની મંજૂરી 
|
|
1
|
|
આંધ્રપ્રદેશ
|
|
5,051.00
|
|
2
|
|
અરુણાચલ પ્રદેશ
|
|
143.00
|
|
3
|
|
આસામ
|
|
1,869.00
|
|
4
|
|
બિહાર
|
|
3,231.00
|
|
5
|
|
ગોવા
|
|
446.00
|
|
6
|
|
ગુજરાત
|
|
8,704.00
|
|
7
|
|
હરિયાણા
|
|
4,293.00
|
|
8
|
|
હિમાચલ પ્રદેશ
|
|
877.00
|
|
9
|
|
કર્ણાટક
|
|
9,018.00
|
|
10
|
|
મધ્યપ્રદેશ
|
|
4,746.00
|
|
11
|
|
મહારાષ્ટ્ર
|
|
15,394.00
|
|
12
|
|
મણીપુર
|
|
151.00
|
|
13
|
|
મેઘાલય
|
|
194.00
|
|
14
|
|
મિઝોરમ
|
|
132.00
|
|
15
|
|
નાગાલેન્ડ
|
|
157.00
|
|
16
|
|
ઓડિશા
|
|
2,858.00
|
|
17
|
|
સિક્કિમ
|
|
156.00
|
|
18
|
|
ત્રિપુરા
|
|
297.00
|
|
19
|
|
ઉત્તરપ્રદેશ
|
|
9,703.00
|
|
20
|
|
ઉત્તરાખંડ
|
|
1,405.00
|
|
|
|
કુલ
|
|
68,825.00
SD/GP/BT
(